Definiții legate de instalațiile cu pompă de căldură pentru încălzirea incintelor și de instalațiile de încălzire cu pompă de căldură cu funcție dublă: 21. „coeficient nominal de performanță” (COPrated ) sau „coeficient nominal al energiei primare” (PERrated ) înseamnă capacitatea de încălzire declarată, exprimată în kW, împărțită la energia absorbită, exprimată în kW în termeni de PCS și/sau în kW în termeni de energie finală înmulțită cu CC, pentru încălzirea furnizată în condiții nominale de funcționare; 22. „condiții de proiectare de referință” înseamnă combinația dintre temperatura de proiectare de referință, temperatura bivalentă maximă și temperatura limită maximă de funcționare, stabilite în tabelul 10 din anexa VII; 23. „temperatura de proiectare de referință” (Tdesignh) înseamnă temperatura exterioară, exprimată în grade Celsius, stabilită în tabelul 10 din anexa VII, la care raportul sarcinii parțiale este egal cu 1; 24. „raportul sarcinii parțiale” [pl(Tj)] înseamnă temperatura exterioară minus 16 °C împărțită la temperatura de proiectare de referință minus 16 °C; 25. „sezon de încălzire” înseamnă un set de condiții de operare pentru condiții climatice medii, mai reci și mai calde, care descriu, pentru fiecare interval, combinația dintre temperaturile exterioare și numărul de ore în care sunt atinse aceste temperaturi în fiecare sezon; 26. „interval” (binj ) înseamnă o combinație dintre o temperatură exterioară și orele per interval, în conformitate cu tabelul 12 din anexa VII; 27. „ore per interval” (Hj ) înseamnă numărul de ore pe sezon de încălzire, exprimate în ore pe an, în care se atinge o anumită temperatură exterioară pentru fiecare interval, în conformitate cu tabelul 12 din anexa VII; 28. „sarcina parțială de încălzire” [Ph(Tj)] înseamnă sarcina de încălzire la o anumită temperatură exterioară, calculată prin înmulțirea sarcinii nominale cu raportul sarcinii parțiale, exprimată în kW; 29. „coeficient sezonier de performanță” (SCOP) sau „coeficient sezonier al energiei primare” (SPER) înseamnă coeficientul global de performanță al unei instalații cu pompă de căldură pentru încălzirea incintelor sau al unei instalații de încălzire cu pompă de căldură cu funcție dublă care utilizează energie electrică sau coeficientul global al energiei primare al unei instalații cu pompă de căldură pentru încălzirea incintelor sau al unei instalații de încălzire cu pompă de căldură cu funcție dublă care utilizează combustibili, reprezentativ pentru sezonul de încălzire dat, calculat prin împărțirea necesarului anual de încălzire de referință la consumul anual de energie; 30. „necesarul anual de încălzire de referință” (QH ) înseamnă cererea de referință pentru încălzire pentru un anumit sezon de încălzire, exprimată în kWh, care trebuie utilizată ca bază pentru calcularea SCOP sau SPER și calculată ca produsul dintre sarcina nominală de încălzire și numărul anual de ore echivalente în modul activ; 31. „numărul anual de ore echivalente în modul activ” (HHE ) înseamnă numărul anual presupus de ore, exprimat în h, în care o instalație cu pompă de căldură pentru încălzirea incintelor sau o instalație de încălzire cu pompă de căldură cu funcție dublă trebuie să producă sarcina nominală de încălzire pentru a satisface necesarul anual de încălzire de referință; 32. „coeficientul de performanță în modul activ” (SCOPon ) sau coeficientul energiei primare în modul activ ” (SPERon ) înseamnă coeficientul mediu de performanță al instalației cu pompă de căldură pentru încălzirea incintelor sau al instalației de încălzire cu pompă de căldură cu funcție dublă care utilizează energie electrică în modul activ sau coeficientul mediu al energiei primare al instalației cu pompă de căldură pentru încălzirea incintelor sau al instalației de încălzire cu pompă de căldură cu funcție dublă care utilizează combustibili în modul activ, pentru un anumit sezon de încălzire; 33. „capacitate de încălzire suplimentară” [sup(Tj)] înseamnă puterea termică nominală Psup, exprimată în kW, a unei instalații de încălzire suplimentare care completează capacitatea de încălzire declarată pentru a atinge sarcina parțială de încălzire, în cazul în care capacitatea de încălzire declarată este mai mică decât sarcina parțială de încălzire; 34. „coeficient de performanță specific unui interval” [COPbin(Tj)] sau „coeficientul energiei primare specific unui interval” [PERbin(Tj)] înseamnă coeficientul de performanță al instalației cu pompă de căldură pentru încălzirea incintelor sau al instalației de încălzire cu pompă de căldură cu funcție dublă care utilizează energie electrică, sau coeficientul energiei primare al instalației cu pompă de căldură pentru încălzirea incintelor sau al instalației de încălzire cu pompă de căldură cu funcție dublă care utilizează combustibil, specific pentru fiecare interval dintr-un sezon, derivat din sarcina parțială de încălzire, din capacitatea de încălzire declarată și din coeficientul de performanță declarat pentru intervalele specificate și calculat pentru alte intervale prin interpolare sau extrapolare, corectat dacă este necesar cu coeficientul de degradare; 35. „capacitatea de încălzire declarată” [Pdh(Tj)] înseamnă capacitatea de încălzire, exprimată în kW, pe care o poate produce o instalație cu pompă de căldură pentru încălzirea incintelor sau o instalație de încălzire cu pompă de căldură cu funcție dublă, pentru o temperatură exterioară; 36. „controlul capacității” înseamnă caracteristica unei instalații cu pompă de căldură pentru încălzirea incintelor sau a unei instalații de încălzire cu pompă de căldură cu funcție dublă care constă în modificarea capacității prin modificarea debitului volumetric al cel puțin unuia dintre fluidele necesare pentru funcționarea ciclului de refrigerare, care trebuie indicată ca fiind „fixă” dacă debitului volumetric nu poate fi modificat sau „variabilă” dacă debitul volumetric se modifică sau variază în serii de două sau mai multe etape; 37. „sarcina nominală de încălzire” (Pdesignh) înseamnă puterea termică nominală (Prated), exprimată în kW, a unei instalații cu pompă de căldură pentru încălzirea incintelor sau a unei instalații de încălzire cu pompă de căldură cu funcție dublă la temperatura de proiectare de referință, unde sarcina nominală de încălzire este egală cu sarcina parțială de încălzire, în condițiile unei temperaturi exterioare egale cu temperatura de proiectare de referință; 38. „coeficientul de performanță declarat” [COPd(Tj)] sau „coeficientul declarat al energiei primare” [PERd(Tj)] înseamnă coeficientul de performanță sau coeficientul energiei primare pentru un număr limitat de intervale specificate; 39. „temperatură bivalentă” (Tbiv ) înseamnă temperatura exterioară declarată de producător pentru încălzire, exprimată în grade Celsius, la care capacitatea de încălzire declarată este egală cu sarcina parțială de încălzire și sub care capacitatea de încălzire declarată necesită capacitate de încălzire suplimentară pentru a atinge sarcina parțială de încălzire; 40. „temperatura limită de funcționare” (TOL) înseamnă temperatura exterioară declarată de furnizor pentru încălzire, exprimată în grade Celsius, sub care instalația cu pompă de căldură aer-apă pentru încălzirea incintelor sau instalația de încălzire cu pompă de căldură aer-apă cu funcție dublă nu poate produce nicio capacitate de încălzire, iar capacitatea de încălzire declarată este egală cu zero; 41. „temperatura limită de funcționare pentru încălzirea apei” (WTOL) înseamnă temperatura de ieșire a apei declarată de furnizor pentru încălzire, exprimată în grade Celsius, peste care instalația cu pompă de căldură pentru încălzirea incintelor sau instalația de încălzire cu pompă de căldură cu funcție dublă nu poate produce nicio capacitate de încălzire, iar capacitatea de încălzire declarată este egală cu zero; 42. „capacitate de încălzire în cursul unui interval ciclic” (Pcych) înseamnă capacitatea de încălzire integrată în cursul intervalului de testare ciclic pentru încălzire, exprimată în kW; 43. „randamentul în cursul unui interval ciclic” (COPcyc sau PERcyc) înseamnă coeficientul mediu de performanță sau coeficientul mediu al energiei primare în cursul intervalului de testare ciclic, calculat prin împărțirea capacității de încălzire integrate în cursul intervalului respectiv, exprimat în kWh, la energia consumată integrată în cursul aceluiași interval, exprimată în kWh în termeni de PCS și/sau în kWh în termeni de energie finală înmulțită cu CC; 44. „coeficient de degradare” (Cdh) înseamnă măsura pierderii de randament datorate ciclurilor a instalațiilor cu pompă de căldură pentru încălzirea incintelor sau a instalațiilor de încălzire cu pompă de căldură cu funcție dublă; dacă Cdh nu este determinat prin măsurare, atunci coeficientul de degradare implicit este Cdh = 0,9; 45. „modul activ” înseamnă starea care corespunde orelor în care, în incintă, se produce o sarcină de încălzire, funcția de încălzire fiind activată; această stare poate implica parcurgerea de cicluri de către instalația cu pompă de căldură pentru încălzirea incintelor sau de către instalația de încălzire cu pompă de căldură cu funcție dublă, pentru a se atinge sau a se menține temperatura interioară a aerului necesară; 46. „modul oprit” înseamnă o stare în care instalația cu pompă de căldură pentru încălzirea incintelor sau instalația de încălzire cu pompă de căldură cu funcție dublă este conectată la rețeaua electrică și nu realizează nicio funcție, inclusiv stările în care este disponibilă numai o indicație a stării în „modul oprit” și stările în care sunt disponibile numai funcționalitățile destinate să asigure compatibilitatea electromagnetică în temeiul Directivei 2004/108/CE a Parlamentului European și a Consiliului (2); 47. „modul oprit prin termostat” înseamnă starea care corespunde orelor în care funcția de încălzire este activată, dar în care nu se produce nicio sarcină de încălzire, în care funcția de încălzire este pornită, dar instalația cu pompă de căldură pentru încălzirea incintelor sau instalația de încălzire cu pompă de căldură cu funcție dublă nu funcționează; ciclurile din modul activ nu sunt considerate ca făcând parte din modul oprit prin termostat; 48. „modul de funcționare a încălzitorului uleiului din carter” înseamnă o stare în care dispozitivul de încălzire este activat pentru a se evita migrarea agentului frigorific către compresor, cu scopul de a se limita concentrația de agent frigorific în ulei la pornirea compresorului; 49. „consum de energie electrică în modul oprit” (POFF ) înseamnă consumul de energie electrică, exprimat în kW, al unei instalații cu pompă de căldură pentru încălzirea incintelor sau al unei instalații de încălzire cu pompă de căldură cu funcție dublă aflate în modul oprit; 50. „consum de energie electrică în modul oprit prin termostat” (PTO ) înseamnă consumul de energie electrică, exprimat în kW, al unei instalații cu pompă de căldură pentru încălzirea incintelor sau al unei instalații de încălzire cu pompă de căldură cu funcție dublă aflate în modul oprit prin termostat; 51. „consum de energie electrică în modul de funcționare a încălzitorului uleiului din carter” (PCK ) înseamnă consumul de energie electrică, exprimat în kW, al unei instalații cu pompă de căldură pentru încălzirea incintelor sau al unei instalații de încălzire cu pompă de căldură cu funcție dublă aflate în modul de funcționare a încălzitorului uleiului din carter; 52. „pompă de căldură la temperatură scăzută” înseamnă o instalație cu pompă de căldură pentru încălzirea incintelor care este proiectată în mod special pentru o aplicare la temperatură scăzută și care, în condițiile de proiectare de referință pentru climă medie, nu poate produce apă pentru încălzire cu o temperatură de ieșire de 52 °C la o temperatură de intrare a termometrului uscat de – 7 °C (– 8 °C); 53. „aplicare la temperatură scăzută” înseamnă o aplicare în care instalația cu pompă de căldură pentru încălzirea incintelor produce capacitatea sa de încălzire declarată la o temperatură de ieșire a schimbătorului de căldură interior de 35 °C; 54. „aplicare la temperatură medie” înseamnă o aplicare în care instalația cu pompă de căldură pentru încălzirea incintelor sau instalația de încălzire cu pompă de căldură cu funcție dublă produce capacitatea sa de încălzire declarată la o temperatură de ieșire a schimbătorului de căldură interior de 55 °C;